EESTI ADVOKATUURI JUHATUS

ISTUNGI PROTOKOLL

10. veebruar 2015. a nr 4

Tallinn

**Advokaadibüroo kutsekindlustuse andmete väljastamisest**

Advokatuuri juhatus, vaadanud üle oma 05.08.2014. a otsuse seoses advokaadibüroo kutsekindlustuse andmete väljastamisega, peab vajalikuks seda korrigeerida. Tuginedes AdvS § 21 lõikele 7, mille kohaselt on õigustatud huviga isikul õigus tutvuda advokaaditoimikuga (andmeid kutsekindlustuse kohta hoitakse advokaaditoimikus), ja tuginedes VÕS § 521 lõigetele 1 ja 2, leiab juhatus, et advokatuuri kantselei väljastab edaspidi kutsekindlustusega seotud päringute korral kindlustuspoliisi numbri, andmed kindlustusperioodi kohta ning andmed kindlustusandja kohta (nt: vandeadvokaat X vastutuskindlustuse leping, kindlustuspoliisiga nr 12345678, oli perioodil 01.01.2015-31.12.2015 sõlmitud YYY Kindlustuse AS-s). Poliisi või selle koopiat advokatuuri kantselei ei väljasta.

Juhatus

**O T S U S T A S:**

**Kutsekindlustuse andmete väljastamisega seotud päringutele vastuseks väljastab advokatuuri kantselei huvitatud isikule edaspidi andmed kindlustusandja ja kindlustusperioodi kohta ning kindlustuspoliisi numbri.**